WPL में टीम से साथ जुड़ेंगी, कहा - प्रेशर से लड़ना जरूरी
Women IPL 2023 - RCB Team Appoint Sania Mirza As Mentor भारत की टेनिस स्टार सानिया मिर्जा को महिला प्रीमियर लीग में रॉयल चैलेंजर्स बैंगलोर महिला टीम का मेंटर नियुक्त किया गया है। RCB के आधिकारिक ट्विटर अकाउंट ने बुधवार को इसकी जानकारी दी।
भारत की टेनिस स्टार सानिया मिर्जा को महिला प्रीमियर लीग में रॉयल चैलेंजर्स बैंगलोर महिला टीम का मेंटर नियुक्त किया गया है। RCB के आधिकारिक ट्विटर अकाउंट ने बुधवार को इसकी जानकारी दी। सानिया ने जनवरी 2023 में ऑस्ट्रेलिया में अपना आखिरी ग्रैंड स्लैम खेला था। मिर्जा ने कहा - मैं टीम के खिलाड़ियों की प्रेशर से जुड़ी समस्याओं में मदद करूंगी।
ट्विटर पर इंटरव्यू शेयर किया 
RCB ने सानिया का इंटरव्यू भी शेयर किया। पोस्ट में RCB ने लिखा - महिलाओं के लिए भारतीय खेलों में एक युवा आइकन, जिसने अपने पूरे करियर में बोल्ड और टूटी बाधाओं को खेला है, RCB महिला क्रिकेट टीम की मेंटर के रूप में सानिया मिर्जा का स्वागत करते हुए हमें गर्व हो रहा है। सानिया मैदान पर और उसके बाहर भी एक चैंपियन है।
जब कॉल आया तब हैरानी हुई - सानिया 
सानिया ने अपना एक्सपीरिएंस शेयर करते हुए बताया, 'मुझे थोड़ी हैरानी हुई, लेकिन में उत्साहित थी। मैं 20 साल से प्रोफेशनल एथलीट हूं। मेरा अगला काम युवा महिलाओं और युवा लड़कियों को यह विश्वास दिलाने की कोशिश करना है कि स्पोर्ट्स उनके लिए करियर के पहले ऑप्शंस में से एक हो सकता है।'
क्रिकेट और टेनिस में कई समानताएं
सानिया बताती है - टेनिस और क्रिकेट में बहुत समानताएं है। जब बात प्रेशर की आती है तब हर एथलीट एक जैसा सोचता है, सभी एथलीट एक ही तरह के प्रेशर से गुजरते हैं। दबाव की स्थितियों को संभालना बहुत जरूरी है। बड़े चैंपियन भी प्रेशर से झूझते हैं। मेरा काम यही होगा। मैं टीम के खिलाड़ियों की प्रेशर से जुड़ी समस्याओं में मदद करूंगी।
स्मृति मंधाना और एलिसे पेरी जैसे दिग्गज RCB में 
13 फरवरी को हुई WPL नीलामी में, RCB ने स्मृति मंधाना को सबसे ज्यादा (3.4 करोड़ रुपए) में खरीदा। इस टीम में मंधाना के अलावा सोफी डिवाइन, एलिसे पेरी, रेणुका सिंह और ऋचा घोष जैसे बड़े नाम भी शामिल है।
बेन सॉयर को हेड कोच बनाया 
RCB न्यूजीलैंड महिला टीम के कोच बेन सॉयर को अपना हेड कोच बनाया। जबकि वीआर वनिता, भारत के पूर्व इंटरनेशनल क्रिकेट और RCB मेंस टीम की चीफ स्काउट मैनेजर रंगराजन और उनके सहयोगी स्टाफ में हैं। माइक हेसन टीम के डायरेक्टर ऑफ क्रिकेट होंगे।
RCB विमेंस WPL की शुरुआत टूर्नामेंट के दूसरे दिन 5 मार्च को ब्रेबॉर्न स्टेडियम में दिल्ली कैपिटल्स के खिलाफ करेगी।